
ALGTEKST-TERVIKTEKST
Kinnitatud rektori 09.10.2026 käskkirjaga nr 36

Redaktsiooni jõustumise kuupäev: 18.04.2024
Toetajate, annetajate ja koostööpartnerite tunnustamise kord
Tuginedes Tallinna Tehnikaülikooli põhikirja § 11 punktile 11 ja senati 16.04.2024 määruse nr 2 „Toetajate tunnustamise statuut“ paragrahvile 4:
Toetajate, annetajate ja koostööpartnerite  tunnustamise korraldamise eest vastutab vilistlasliikumise ja toetussuhete osakond. Osakond kaasab vastavalt vajadusele ja võimalustele valdkonna ürituste korraldamisse ja läbiviimisesse turunduse ja kommunikatsiooni osakonna.
Ettepanekud toetajate, annetajate ja koostööpartnerite nimetamiseks teevad: 
Vastutusala juhid;
Vilistlasliikumise ja toetussuhete osakond;
Ettevõtlusosakond;
Akadeemilised struktuuriüksused.
Tunnustamisele kuuluvate toetajate protsess
Punktis 2 nimetatud vastutusala juhid, ettevõtlusosakond ning akadeemilised struktuuriüksused  esitavad igal aastal jaanuari kuu jooksul vilistlasliikumise ja toetussuhete osakonnale nimekirja nende poolt tunnustamisele nimetatavatest toetajatest koos toetajate poolt tasutud toetussummadega. 
Punktis 2 nimetatud vastutusala juhid, ettevõtlusosakond ning akadeemilised struktuuriüksused viivad enne nimetamist vajaduse korral läbi toetaja taustakontrolli. Taustakontrolli eesmärk on teha kindlaks, et toetaja taust ja maine vastavad moraalsetele ja eetilistele tingimustele ning toetaja majandustegevus vastab seaduses sätestatud nõetele.
Vilistlasliikumise ja toetussuhete osakond esitab nimekirja kinnitamiseks rektorile.
Käskkiri jõustub tagasiulatuvalt 18.04.2024.

